Новембар+(задатак)



= У мом крају сви знају... = = = = ... о свом завичају да причају  =

=

 * Чули сте сигурно како се некоме обраћају или га описују као Београђанина, Шапчанина, Младеновљана, Нишлију... То значи да је тај човек из Београда, односно Шапца, Младеновца или Ниша. Кад за неког кажемо да је Београђанин, ми само знамо да је из Београда и ништа више. Али, ако знамо нешто о Београду, онда ће нам тај човек или дете бити мало познатији. Знаћемо, на пример, како прича јер сваки крај има свој специфичан начин говора. Моћи ћемо да замислимо начин његовог живота. За дечака из Београда претпоставићемо да не иде пешке у школу јер је то велики град, и вероватно се у школу вози градским превозом. Знаћемо и да се не игра на ливади, него у неком парку. Знаћемо и да не гаји животиње у дворишту, него иде да их гледа у зоолошки врт. Знаћемо да се лети не купа на Дрини, него на Сави или Дунаву, или у неком од базена. Можда ћемо чак мислити и да се тај дечак прави важан зато што је из највећег, главног града Србије. Е, ту ћемо погрешити јер свако воли своје место и помало се прави важан и хвали својим местом. Кад прича о свом месту, њему пуна уста хвале, виче како је то место најлепше на свету. Онда и други почну да га везују за то место о којем лепо прича, па га почну звати и викати га, уместо именом и презименом, по његовом месту: Мишо Лесковчанин, Дарко Зрењанинац, Сандра Крагијевчанка... **=====


 * Баш тако је завичај добио име јер служи за викање (звање). За + вика + ј = завикај = завичај. Завичај је, дакле, оно место или крај чије име с поносом можеш викнути, све најлепше о њему рећи, и оно место по коме тебе други вичу (зову) јер те везују за твој крај. **




 * ﻿ **

=

 * Прво ћете морати да се обавестите како је ваше место добило име, откада постоји, шта има славно и познато у њему. Има ли твоје место делове (градске квартове, засеоке), како се зову и зашто. Онда ћете размислити шта је лепо у вашем месту, што бисте желели показати другарима: куда бисте га водили кад би дошао у госте и зашто баш тамо. Какви су људи у твом месту и чиме се баве? Какве су куће и друге грађевине, и има ли нека посебна? Кад је твоје место најлепше? Каква је природа и време? Има ли рођендан? Има ли неких занимљивих догађања у твом месту кад вам долазе гости са разних страна? Какав је то догађај и шта се тад дешава? **=====

====**Ваш је задатак да вичете што најлепше знате о свом крају тј. о свом завичају. Ако не будете лепо викали о њему, неће вас нико препознавати по вашем месту, него ће мислити да ви ни немате завичај и да сте ниоткуда. **====

**4. Послушајте приче ваших другара из других крајева наше земље. **



 * ﻿ **